     

Konferencia felhívás

**Történeti táj – tájrégészet: eredmények és perspektívák a magyarországi tájrégészeti kutatásban**

Időpont:

2017. november 2-3.

Helyszín:

MTA Humán Tudományok Kutatóháza

1097 Budapest, Tóth Kálmán u. 4.

A különböző korok közösségei sokféle módon alakították maguk körül a  tájat, különféle gazdasági, társadalmi, politikai vagy vallási szempontok szerint. Az egymást követő generációk tovább építették a „történeti tájat“, és e változások egymásra rétegződésével vált maga a táj is több korszak nyomát magán viselő, összetett régészeti jelenséggé.

Az elmúlt évtizedekben a magyar  kutatás gyakran fordult a régészeti jelenségek táji értelmezése felé, és járult hozzá  a tájrégészet hazai megerősödéséhez.  Mostanra időszerűvé vált az eddig elért eredmények összegzése és a kutatás jövőbeli feladatainak áttekintése egy széles együttműködésben megvalósuló konferencia keretein belül. A rendezvény kettős célt szolgál: egyrészt bemutatja a korábbi hazai kutatások legfontosabb tendenciáit, másrészt áfogó körképet nyújt a legfrissebb projektekről, eredményekről és célkitűzéseikről a hazai és nemzetközi kutatás keretei között. A konferencián sorra kerülő kerekasztal beszélgetések lehetőséget nyújtananak a tájrégészet különböző irányzataival foglalkozó szakemberek közti eszmecserére, és a szakterületek kérdésfeltevéseinek, módszereinek kölcsönös megismerésére is.

Az előadások hét témakör köré szerveződnek: ***Mi a tájrégészet?* / *Környezetrégészet – tájrégészet / Település és táj / Tájhasználat / Kommunikáció, hálózatok / Szimbolikus táj / A tájrégészet módszerei*.** Az egyes blokkokat egy-egy, a témakörök hazai kutatását áttekintő előadás vezeti fel. A szervezők elsősorban olyan, a fenti témakörökbe sorolható előadásokat várnak, melyek egy-egy konkrét kutatás bemutatásán túl általánosabb, problémafelvető, módszertani jellegű kérdésekkel jelentkeznek.

**Jelentkezési határidő: 2017. augusztus 31.**

A konferencia nyelve magyar, a 20 perces előadásokat rövid vita követi majd. Jelentkezni előadással vagy poszterrel a mellékelt jelentkezési lapon lehet, amely az alábbi linken letölthető. A konferencián történő részvétel ingyenes. Az előadások anyagából várhatóan gyűjteményes publikáció készül.

A kitöltött jelentkezési lapokat az alábbi email-címekre várjuk:

zatyko.csilla@btk.mta.hu

szilagyi.magdolna@btk.mta.hu

**Jelentkezési lap**

Történeti táj – tájrégészet:

eredmények és perspektívák a magyarországi tájrégészeti kutatásban

konferencia

2017. november 2-3.

MTA Humán Tudományok Kutatóháza

1097 Budapest, Tóth Kálmán u. 4.

előadás poszter\*

Név/munkahely:

Előadás/poszter címe:

Javasolt szekció:

Absztrakt (cca. 300 szó):

A kitöltött jelentkezési lapokat az alábbi email-címekre várjuk:

zatyko.csilla@btk.mta.hu

szilagyi.magdolna@btk.mta.hu

\*a megfelelő aláhúzandó